# Grundejerforeningen

## Drøsselbjerglung

Referat af ordinær generalforsamling afholdt søndag den 18. juni 2023 kl. 9:30

Stendyssevej ved petanque-banen.

Dagsorden:

1. Valg af dirigent
2. Formandens beretning
3. Revideret regnskab fremlægges til godkendelse
4. Fastlæggelse af honorar til bestyrelse og revisor
5. Fastsættelse af kontingent
6. Behandling af indkomne forslag (poul@buur.dk)
7. Valg af bestyrelse: a) Formand (Poul Buur, villig til genvalg)

b) Sekretær (Jørgen Britz, modtager ikke genvalg)

c) 2 bestyrelsessuppleanter

1. Valg af revisor og revisorsuppleant
2. Eventuelt

.

Ad. 1 Poul Buur bød velkommen og foreslog Kjeld Petersen, Sneglevej 12 som dirigent.

Kjeld valgtes med varmt bifald.

Dirigenten takkede for valget og konstaterede, at Generalforsamlingen var lovligt indvarslet (18.maj i år), hvorefter Kjeld på sin vanlige kompetente og humoristiske måde førte os sikkert igennem dagsordenens punkter.

22 matrikler var repræsenteret ved mødet ved 38 fremmødte.

Ad.2 Formanden bød endnu en gang velkommen og gik herefter i gang med sin beretning.

Læs beretningen på bilag I

Kommentarer til formandens beretning:

Der blev spurgt til højde på beplantning ved Østersvej Grundejerforening. Bestyrelsen er i dialog med naboforeningen om mulighed for beskæring af høj beplantning.

Formandens beretning blev vedtaget enstemmigt med applaus og dermed godkendt.

Ad.3 Kasserer Lone Olsen gjorde udførligt rede forfremlagte og reviderede regnskab og konstaterede, at medlemmerne var flinke til at betale (de fleste til tiden – endda)

Under kommentarer til regnskabet blev de bemærket, at foreningens samlede formue er i årets løb reduceret med knap 10.000 kr. Foreningskontoen fra kr. 31.310,17 til kr. 21.811,97, da årets driftsomkostninger har været større end vanligt (bl.a. til vedligeholdelse af veje, udbedring af dræn, og ikke mindst tilførsel af store sten ved foden af vores trappe til beskyttelse af trappens fundament).

Regnskabet godkendtes af alle i forsamlingen.

Ad.4 Honorar til bestyrelse og revisor uændret (1800 kr. til formand og kasserer, 900 kr. til sekretær og 300 kr. til revisor)

Ad.5 Kontingentet uændret 800 kr.

Her blev det understreget fra formand og kasserer, at vi har et af de mindste kontingenter af samtlige grundejerforeninger i området.

Ad.6 Det indkomne forslag om ændring af § 6 (se bilag 2) blev enstemmigt vedtaget på mødet, men som dirigenten fremførte skal vedtægtsændringer vedtages med 2/3 flertal blandt samtlige matrikler. Derfor er ekstraordinær generalforsamling nødvendig. Dato for denne er endnu ikke fastsat.

Ad.7 Valg til bestyrelse:

1. Valg af formand: Poul Buur, Kløverbakken 14 genvalgtes.
2. Valg af sekretær: Ib Mathiasen Kløverbakken 17 valgtes

Valg af 2 suppleanter: Anna Brinch, Kløverbakken 4 genvalgtes

Jess Andersen, Kløverbakken 12 valgtes

Ad.8a Valg af revisor: Berit Madsen, Strandhøjen 15 valgtes

Ad.8b Valg af revisorsuppleant: Hanne Voss, Kløverbakken 11 valgtes

Ad.10 Eventuelt

Ingen indlæg under eventuelt, hvilket fik dirigenten til at udbryde, *at bestyrelsen måtte have arbejdet perfekt.*

Formanden delte under evt. fine flasker vin ud til personer i foreningen, som i årets løb har støttet med gøremål til foreningens bedste.

Formanden takkede Jørgen Britz for sit mangeårige arbejde som sekretær i grundejerforeningen.

Afslutningsvis takkede dirigenten for god ro og orden, og formanden ønskede alle en god sommer.

Sekretær Jørgen Britz